Újra együtt játszanak az ős-Hobo Blues Band tagjai | Bulvár hírek | Szeged - delmagyar.hu
Bulvár hírek > Újra együtt játszanak az ős-Hobo Blues Band tagjai
Újra együtt játszanak az ős-Hobo Blues Band tagjai
2008.04.17. 16:17
Szeptember 27-én születésnapi koncertet ad az idén 30 éves Hobo Blues Band a budapesti Papp László Sportarénában. A jubileumi esten színpadra lépnek a jelenlegi és egykori Hobo-tagok is. A koncertre csütörtöktől már kaphatók jegyek.
A Hobo Blues Band 1978-ban alakult egy Lajos utcai kocsmában, ahogyan ők fogalmaztak, amolyan hobbizenekarként. Az ős-Hobo alapítói: Szakács László, dobos, Gecse János, basszusgitáros, Kőrös József, gitáros és Földes László (Hobo), énekes. Később csatlakozott Póka Egon, basszusgitáros, Döme Dezső, dobos, Szénich János, gitáros és Kőrös József, gitáros.
1979 nyaráig, vendégként állandó tag lett Deák Bill Gyula is. Az elmúlt három évtized során a Hobo Blues Band több mint 3 ezer koncertet adott, a zenekar 22 albumot adott ki és csaknem harminc zenész fordult meg soraiban. A jelenlegi felállásban - Hobo (ének) , Fejér Géza (gitár), Gyenge Lajos (dob), Hárs Viktor (basszus) és Nagy Szabolcs (billentyűs) - tíz éve zenélnek együtt. A Hobo Blues Band tagjai 1981-ben főszerepet játszottak Szomjas György: Kopaszkutya című filmjében. Érdekesség, hogy a lemezt betiltották, a filmet viszont nem.
A zenei anyag csak 1993-ban jelenhetett meg. A zenekar többek között közreműködött a Népstadionban 1988-ban megrendezett Human Rights koncerten is. A magyar rocktörténelem egyik legjelentősebb albumának tekintett Vadászatot 1984-ben mutatták be élőben a Budapest Sportcsarnokban. A Hobo Blues Band lemez anyagát, kiegészítve a nyolcvanas években betiltott dalokkal, 2002-ben a Beregszászi Gyula Magyar Nemzeti Színház társulatával közösen vitték színpadra Beregszászon, Vidnyánszky Attila rendezésében.
A szeptember 27-i jubileumi koncerten fellép Deák Bill Gyula, Kőrös József, Pálmai Zoltán, Póka Egon, Solti János, Tátrai Tibor, Tóth János Rudolf, Vaszko Krpkata (Bulgária) és a jelenlegi Hobo Blues Band. Az est ceremóniamestere Cserhalmi György lesz.
Kihaltnak hitt óriásteknőst találtak
Amerikai kutatók ritka óriásteknőst találtak egy észak-vietnámi tóban. Az édesvízi hüllő után három… Tovább olvasom